En 1212, Pero II prometió a la suya filla lechitimada (contraita difuera de lo suyo matrimonio con Constanza d'Aragón, a lo noble catalán Guillén Ramón de Montcada en una fiesta celebrada en Taust. Lo dote que aportaría la infanta serían los senyoríos de Mequinenza, Aitona, Albalat de Cinca, Seròs y Soses con totz los suyos dreitos, castiellos, villas y termins. S'encetaba asinas la rama d'Aitona de lo linache de Montcada, que prene lo nombre de lo mas important de los senyoríos que Constanza recibió. A partir d'este momento, los descendents de lo linache de los Montcada serán los sinyors de Mequinenza.